Rođena u Bosanskom Petrovcu, 04.09.1970. godine.

 Diplomirala na Filološkom fakultetu u Beogradu, smjer Opšta lingvistika.

Magistarsku odbranila je 1999. godine na Filološkom fakultetu, Univerzitet u Beogradu, smjer: Nauka o jeziku, mentor prof. dr Ranko Bugarski.

Doktorsku disertaciju odbranila je 2016. godine na Filološkom fakultetu, Univerzitet u Beogradu, naučna oblast: Lingvistika, uža naučna oblast: Analiza diskursa, mentor prof. dr Vesna Polovina.

Radila u svojstvu istraživača na Defektološkom fakultetu, Univerzitet u Beogradu, na poziciji asistenta na Filološkom fakultetu, Univerzitet u Beogradu, katedra za Opštu lingvistiku, angažovana u svojstvu gostujućeg profesora na Univerzitetu "Apeiron", Banja Luka, docenta za užu naučnu oblast: Specifični jezici-srpski jezik. Izabrana je 2021. godine u naučno zvanje naučni saradnik na Institutu za srpsku kulturu Priština/Leposavić.

Učesnica je mnogih naučnih skupova i samostalni autor više radova iz oblasti lingvistike objavljenih u zbornicima sa nučnih skupova i u časopisima.

Član je recenzentskog odobra nekoliko naučnih časopisa i recenzent više naučnih radova i publikacija iz oblasti lingvistike i književnosti, stručni saradnik u izradi rječnika engleskog jezika, studija i autor je dvije samostalne autorske publikacije. Član je udruženja lektora Republike Srpske.